open-index/open-wikipedia-markdown huggingface dataset:
Marciano

**Marciano**, pódese referir a:

## Historia 
* **Marciano de Alexandria**, bispo de Alexandria do século II.
* **Marciano**, protector e tribuno do século III.

* **Marciano de Heraclea**, xeógrafo grego do século IV.
* **Marciano**, emperador do Imperio bizantino.
* **Marciano (usurpador)**, usurpador bizantino contra Zenón (m. 484)
* **Marciano Capella**, escritor enciclopédico medieval.

## Deporte 
* **Rocky Marciano**, campión mundial de boxeo dos pesos pesados.

## Cine 
* ***Rocky Marciano***, filme estadounidense de 1999.
Tenebrionoidea

[miniatura|Larva de *[Synchroa punctata*]]

Os **Tenebrionoidea** (**tenebrionoideos**) son unha superfamilia moi grande e diversa de escaravellos. Xeralmente corresponde aos Heteromera de autores máis antigos.

## Taxonomía 
Tenebrionoidea contén as seguintes familias:
* Aderidae Winkler 1927 
* Anthicidae Latreille 1819 
*†Apotomouridae Bao et al. 2018 
* Archeocrypticidae Kaszab 1964
* Boridae C. G. Thomson 1859
* Chalcodryidae Watt 1974
* Ciidae Leach 1819 (= Cisidae)
* Melandryidae Leach 1815 
* Meloidae Gyllenhal 1810 
* Mordellidae Latreille 1802 
* Mycetophagidae Leach 1815 
* Mycteridae Blanchard 1845
* Oedemeridae Latreille 1810 
* Promecheilidae Lacordaire, 1859
* Prostomidae C. G. Thomson 1859
* Pterogeniidae Crowson 1953
* Pyrochroidae Latreille 1807 
* Pythidae Solier 1834
* Ripiphoridae Gemminger e Harold 1870 
* Salpingidae Leach 1815 
* Scraptiidae Mulsant 1856 
* Stenotrachelidae C. G. Thomson 1859 (= Cephaloidae)
* Synchroidae Lacordaire 1859
* Tenebrionidae Latreille 1802 
* Tetratomidae Billberg 1820
* Trictenotomidae Blanchard 1845
* Ulodidae Pascoe 1869
* Zopheridae Solier 1834 
A familia máis grande con diferenza é a dos Tenebrionidae, que en 2014 tiña aproximadamente 20&nbsp;000 especies descritas e case dous terzos da riqueza de especies da superfamilia.

## Morfoloxía 
Os Tenebrionoidea mostran unha gama de diferentes morfoloxías. Porén, unha característica da maioría dos adultos é que teñen 5 tarsómeros nas patas dianteiras e medias e 4 nas traseiras (fórmula tarsal 5-5-4). Ocasionalmente, os machos teñen unha fórmula tarsal reducida a 4-4-4, 3-3-3 ou 3-4-4.

## Notas 
## Véxase tamén 
### Ligazóns externas
José Souto Vilas

**José Souto Vilas**, nado en Campo (Arzúa) en 1902 e finado na mesma parroquia o 16 de setembro de 1966, foi un profesor galego.

## Traxectoria 
Fillo de Francisco Souto Eirín e Generosa Vilas Filloy. Licenciado en Ciencias pola Universidade de Santiago de Compostela. Foi axudante de clases prácticas da USC (1925-1926), catedrático de Física e Química no Instituto de Vilafranca del Penedès e dende 1939 no Instituto de Ourense, do que foi vicedirector. Xunto cos seus irmáns constituíu a empresa hidroeléctrica Souto Vilas, construíndo unha pequena central en Ponte Carreira. Finou en Arzúa o 16 de setembro de 1966.

## Notas 
## Véxase tamén 
### Bibliografía 
*
Río Dal

O **Dal** (*Dalälven* en sueco) é un río no centro de Suecia que se forma pola confluencia do Västerdalälven e o Österdalälven en Djurås, no condado de Dalarna, e desemboca no golfo de Botnia en Skutskär. O Dal é o segundo río máis longo do país, ten 41 centrais hidroeléctricas na súa conca, e no pasado foi unha importante vía fluvial. 

## Xeografía 
As fontes máis setentrionais do río Dal atópanse na zona ao redor do Stor-Våndsjön, un lago que se atopa entre Suecia e Noruega na esquina máis ao norte de Dalarna. O río ten 541 km de longo dende alí ata o mar facendo do Dal o segundo máis longo de Suecia. O Västerdalälven e Österdalälven únense para formar o Dalälven en Djurås, no concello de Gagnef. O caudal medio na desembocadura do río é de 379 m³/s, cun valor máximo de 2 450 m³/s e un mínimo de 40 m³/s. A súa conca fluvial ten unha superficie de 28 954 km².

## Notas
Cleonice Berardinelli

**Cleonice Seroa da Mota Berardinelli** (en grafía antiga **Cleonice Serôa da Motta Berardinelli**) ComSE • GCSE • ComIH • GCIH, nada no Río de Xaneiro o 28 de agosto de 1916 e finada o 31 de xaneiro de 2023, foi unha profesora universitaria brasileira, especialista en literatura portuguesa.

## Traxectoria 
Graduada en Letras Neolatinas pola Universidade de São Paulo (1938), foi profesora na Universidade Federal de Río de Janeiro (1959), cunha tese titulada *Poesia e Poética de Fernando Pessoa*.

Especialista en Camões e Fernando Pessoa, foi profesora emérita da Universidade Federal de Río de Janeiro e da Pontificia Universidade Católica de Río de Janeiro, investigadora 1-C do Consello Nacional de Desenvolvemento Científico e Tecnolóxico, consultora ad hoc da Coordenação de Aperfeiçoamento de Pessoal de Nivel Superior  (CAPES) e consultora ad hoc da Fundação Carlos Chagas Filho de Amparo á Pesquisa do Estado do Río de Janeiro.

### Honras 
O 21 de setembro de 1966 foi nomeada comandante da Ordem do Infante D. Henrique, de Portugal. O 8 de xuño de 2016 foi elevado á Gran Cruz da mesma Orde.

Foi a correspondente académica brasileira da Academia das Ciências de Lisboa, Classe de Letras, desde o 27 de novembro de 1975. 

O 26 de novembro de 1987 foi nomeada comandante da Orde Militar de Sant'Iago da Espada, Portugal. O 21 de xullo de 2006 foi elevado á Gran Cruz da mesma Orde.

O 16 de decembro de 2009 foi elixida para ocupar a cadeira número 8 da Academia Brasileira de Letras.

Foi nomeada doutora honoris causa por diversas universidades.

## Obras seleccionadas 
* *Estudos camonianos*. Río de Xaneiro, Nova Fronteira, ed. revista e ampliada, 2000 (edición orixinal: Rio de Xaneiro, MEC - Departamento de Assuntos Culturais, 1973, con prefacio de Maximiano de Carvalho e Silva).
* *Obras em prosa: Fernando Pessoa*. Organización, introdución e notas de Cleonice Berardinelli. Río de Xaneiro, Nova Aguilar, 1986.
* *A passagem das horas de Álvaro de Campos*. Edición crítica de Cleonice Berardinelli. Nota previa de Ivo Castro. Lisboa, Imprensa Nacional-Casa da Moeda, 1988.
* *Poemas de Álvaro de Campos*. Edición crítica de Cleonice Berardinelli. Lisboa, Imprensa Nacional-Casa da Moeda, 1990.
* *Fernando Pessoa: outra vez te revejo...* Río de Xaneiro, Lacerda, 2004.
* *Fernando Pessoa: antologia poética*, Editora Casa da Palavra, 2012.

## Notas 
## Véxase tamén 
### Ligazóns externas 
* Currículo no Sistema Lattes
* Entrevista de Edney Silvestre na TV Globo
* Electa para a Academia Brasileira das Letras
Manuel Formoso Lamas

**Manuel Formoso Lamas**, nado en Burres (Arzúa) en 1853 e finado en Almansa en xuño de 1913, foi un mestre e escritor galego.

## Traxectoria 
Estudou en Mondoñedo. Conseguiu o título de profesor da Escola Normal. Exerceu como mestre en Pontedeume, Chantada (1882-1910) e Almansa, dende xaneiro de 1911. Colaborou en *El Correo Gallego*, *La Monarquía*, *Crónica de Pontevedra*, *El Magisterio Gallego*, *Galicia. Revista Regional*, *El Regional* e *Follas Novas*. Foi correspondente de *La Idea Moderna* en Chantada. Foi membro correspondente da Real Academia Galega dende 1905. Finou en Almansa en xuño de 1913.

## Obras 
* *Sistema métrico teórico-practico decimal*, 1886.
* *Apuntes para la historia de Chantada*, 1905.

## Recoñecementos 
* Cabaleiro da Orde de Sabela a Católica (1891).
* Unha rúa de Chantada leva o seu nome dende 1927.

## Vida persoal 
Casou con Manuela Albán Deus, que finou en Chantada o 8 de xaneiro de 1899. Casou en segundas nupcias en Chantada con María Salomé Otero Cortés en novembro de 1899. Salomé Otero finou en marzo de 1902. Manuel Formoso volveu casar con Antonia Gutiérrez Tojo, irmá de Ramón Gutiérrez Tojo.

## Notas 
## Véxase tamén 
### Bibliografía 
* 

### Ligazóns externas 
* Un século de ausencia de Manuel Formoso Lamas
Harry & Meghan

***Harry & Meghan*** é unha serie documental estadounidense de Netflix, protagonizada por Henrique de Sussex e Meghan de Sussex. A serie ten seis partes e abrangue a relación da parella dende o seu primeiro encontro aé a súa decisión de renunciar á familia real británica e a formar parte das súas actividades. Tamén inclúe entrevistas a familiares, amigos, historiadores e xornalistas. Recibiu valoracións mixtas por parte da crítica. De acordo con BARB, foi a estrea máis vista dun programa de Netflix en 2022 no Reino Unido. Ostenta o récord do debut máis grande dun documental de Netflix cun total de 81,6 millóns de horas de visualización nos seus primeiros catro días de estrea, que suman máis de 28 millóns de fogares.

## Notas
Cucujiformia

**Cucujiformia** é unha infraorde de escaravellos polífagos, que comprende a maioría dos escaravellos comedores de plantas.

A infraorde contén sete superfamilias:
* Chrysomeloidea (~7 familias incluíndo os escaravellos de cornos longos e os crisomélidos)
* Cleroidea 
* Coccinelloidea (15 familias, inclúe as maruxiñas)
* Cucujoidea (~27 familias)
* Curculionoidea (~8 familias principalmente gurgullos)
* Lymexyloidea 
* Tenebrionoidea (antes chamados "Heteromera", 30 familias)

## Notas 
### Ligazóns externas 
*
Hidroscáfidos

Os **hidroscáfidos** (**Hydroscaphidae**) son unha pequena familia de escaravellos acuáticos. En 2010, había 23 especies incluídas nesta familia. Describíronse algunhas mais recentemente.

Son escaravellos pequenos, a maioría de menos de 2&nbsp;mm de lonxitude. Son de cor marrón ou torrado e teñen élitros acurtados, que deixan varios terxitos do extremo do abdome expostos. O abdome vaise estreitando progresivamente bastante. As ás están beireadas de longas setas. As larvas son fusiformes, cun amplo tórax e un abdome que se vai estreitando. Toleran un amplo rango de temperaturas; observáronse en fontes termais e en escorrentías de neves de fusión xeadas. A súa fonte de alimento son as algas.

* *Hydroscapha* LeConte, 1874
* *Scaphydra* Reichardt, 1973
* *Yara* Reichardt & Hinton, 1976

**Confossa* Short, Joly, García & Maddison, 2015

## Notas 
## Véxase tamén 
### Bibliografía 
*

### Ligazóns externas 
* Hydroscaphidae.  Tree of Life.
Nobody (filme de 2021)

***Nobody*** é un filme estadounidense de 2021 dirixido por Ilya Naishuller e escrito por Derek Kolstad. Está protagonizado por Bob Odenkirk, Connie Nielsen, Aleksey Serebryakov, RZA e Christopher Lloyd, e conta a historia dun home de familia, que despois de sufrir un roubo na súa casa volve á súa perigosa vida anterior, converténdose no obxectivo dun señor do crime vingativo. Odenkirk e David Leitch están entre os produtores do filme.

## Personaxes 
* Bob Odenkirk como Hutch Mansell / “Nobody”
* Aleksei Serebryakov como Yulian Kuznetsov
* Connie Nielsen como Becca Mansell
* Christopher Lloyd como David Mansell
* Michael Ironside como Eddie Williams
* Colin Salmon como The Barber
* RZA como Harry Mansell
* Billy MacLellan como Charlie Williams
* Gage Munroe como Blake Mansell
* Paisley Cadorath como Abby Mansell
* Aleksandr Pal como Teddy Kuznetsov
* Araya Mengesha como Pavel

## Notas
Happy New Year (filme de 2014)

***Happy New Year*** (en ; ás veces abreviado como ***HNY***) é un filme indio de 2014 dirixido por Farah Khan e producido por Gauri Khan baixo o selo Red Chillies Entertainment. O filme está protagonizado por Shah Rukh Khan, Deepika Padukone, Abhishek Bachchan, Sonu Sood, Boman Irani, Vivaan Shah e Jackie Shroff. Foi distribuído internacionalmente por Yash Raj Films. Conta a historia dun grupo de perdedores que se transforma nun equipo que conquista o corazón da xente da cidade e de todo o mundo, todo como parte da súa procura por conseguir o maior atraco de diamantes xamais visto.

## Personaxes 
* Shah Rukh Khan como Chandramohan Manohar Sharma (Charlie)
* Abhishek Bachchan como Nandu Bhide/Vicky Grover (dobre rol)
* Deepika Padukone como Mohini Joshi
* Sonu Sood como Capitán Jagmohan Prakash (Jag)
* Boman Irani como Temhton Irani (Tammy)
* Vivaan Shah como Rohan Singh
* Jackie Shroff como Charan Grover
* Varun Pruthi como asistente de Charan Grover
* Kavi Shastri como señor Gupta

## Notas
As Quintas, San Miguel de Barcala, A Estrada

**As Quintas** é un lugar da parroquia de San Miguel de Barcala no concello pontevedrés da Estrada na comarca de Tabeirós - Terra de Montes.

## Lugares e parroquias 
### Lugares de San Miguel de Barcala 
### Parroquias da Estrada 
## Véxase tamén 
### Outros artigos 
* Lugares da Estrada
### Bibliografía 
*
Conmemoración da Paz de Hiroshima

miniatura|O edificio iñantes do bombardeo, no seu estado orixinal.
A **Conmemoración da Paz de Hiroshima** ou **Memorial da Paz de Hiroshima**, chamada tamén **Cúpula Genbaku** (原爆ドーム; Genbaku Dōmu?) ou **Cúpula da Bomba Atómica** polos xaponeses, atópase en Hiroshima, Xapón.

## Historia 
O edificio foi orixinalmente proxectado polo arquitecto checo Jan Letzel para a Exposición Comercial da Prefectura de Hiroshima. Foi terminado en abril de 1915 e inaugurado oficialmente en agosto dese ano. O edificio tiña como obxectivo promover a venda de bens producidos en Hiroshima.

## Parque Conmemorativo da Paz de Hiroshima 
A Cúpula Genbaku sitúase no Parque Conmemorativo da Paz de Hiroshima que contén outros monumentos levantados posteriormente:

* *Estatua dos Nenos da Bomba Atómica*, en memoria dos nenos que morreron vítimas da bomba.
* *Monte Conmemorativo da Bomba Atómica*, coas cinzas de 70 mil vítimas non identificadas.
* *Cenotafio das Vítimas Coreanas*, en homenaxe aos preto de 20 mil coreanos mortos no bombardeo.
* *Cenotafio Conmemorativo*, coa inscrición «Descansade en paz, pois o erro xamais se repetirá».
* *Chama da Paz*, que permanecerá alumando ata que a ameaza de aniquilación nuclear deixe o planeta Terra.
* *Campá da Paz*, que os visitantes poden tocar en honra á paz mundial.
* *Sala Nacional Conmemorativa da Paz de Hiroshima*, que inclúe a *Sala da Memoria* cunha reconstrución de 360º de Hiroshima despois da bomba, formada por 140 mil ladrillos (o número de vítimas até o final de 1945).
* *Museo Conmemorativo da Paz de Hiroshima*.
* *Portas da Paz*, cinco portas de cinco metros de altura coa palabra «paz» escrita en varios idiomas.

## Notas 
## Véxase tamén 
### Outros artigos 
* Patrimonio da Humanidade no Xapón
Elminster – The Making of a Mage

***Elminster – The Making of a Mage*** é o primeiro libro da serie "Elminster" escrita por Ed Greenwood. Foi publicado en 1994.

## Sinopse 
*Elminster – The Making of a Mage* abrangue dende o seu primeiro encontro coa maxia cando era un neno, ata os seus días como loitador rebelde, ata as súas noites como ladrón, e despois a súa vida despois de Mystra. É a primeira idea real de por que Elminster é "Elminster". Comeza cunha visión xeral da súa tráxica infancia, ata a súa vida aínda máis dura ao crecer tratando de ocultar quen é. Despois, como ladrón, colouse nun templo pechado de Mystra para profanalo. Está a piques de comezar cando é visto por un mago, pero logo salva a Dama dos misterios e dálle a oportunidade de matar ao mago que o ía matar.

## Publicación 
Ed Greenwood escribiu *Elminster: The Making of a Mage* como unha novela de tapa dura en só 16 días, e en 1994 a novela esgotou as súas 75.000 tiradas entre o Boxing Day e Noitevella.

## Recensións 
**White Wolf Inphobia* #54 (abril de 1995)
**Backstab* #4

## Notas
Almazán

O topónimo castelán **Almazán** (do árabe المحصن (*al-maḥṣan*) «o fortificado») pode referirse a:

* **Almazán**, concello da provincia de Soria;
* **Escobosa de Almazán**, concello da provincia de Soria;
* **Frechilla de Almazán**, concello da provincia de Soria;
* **Matamala de Almazán**, concello da provincia de Soria;
* **Morón de Almazán**, concello da provincia de Soria;

Ademais, como apelido pode referirse a:

* **Pedro Almazán Ramos**, mestre galego (c. 1909 - 1936);
* **Eva Almazán**, tradutora galega (n. 1976);
* **Pablo Almazán**, baloncestista granadino (n. 1989).

## Notas
World Database on Protected Areas

A **World Database on Protected Areas** (**WDPA**) é a meirande base de datos do mundo sobre as áreas protexidas mariñas e terrestres, que contaba con máis de 260&nbsp;000 áreas protexidas en agosto de 2020, con rexistros que abranguen 245 países e territorios de todo o mundo. A WDPA é unha colaboración entre o Centro de Monitoreo da Conservación do Ambiente, a Unión Internacional para a Conservación da Natureza e a Comisión Mundial de Áreas Protexidas.

Os datos para o WDPA recóllense das secretarías de convencións internacionais, dos gobernos e das organizacións non gobernamentais colaboradoras, pero o papel de custodio está asignado ao Programa de Áreas Protexidas do PNUMA-WCMC, con sede en Cambridge, no Reino Unido, que acolle a base de datos desde a súa creación en 1981. O WDPA ofrece información inestimable aos responsables de tomar decisións de todo o mundo, especialmente no que se refire a medir a extensión e a eficacia das áreas protexidas como indicador para cumprir os obxectivos mundiais de biodiversidade. En outubro de 2010, UNEP-WCMC lanzou o sitio web protexido, baseado en redes sociais, que permite aos usuarios interactuar e mellorar os datos que se rexistran na base de datos mundial de áreas protexidas.
, Phoenix Islands Protected Area, the largest marine protected area in the WDPA ]]

## Notas
Elateriformia

**Elateriformia** é unha infraorde de escaravellos polífagos. As dúas familias máis grandes que están incluídas neste grupo son Buprestidae, da cal se describiron unhas 15&nbsp;000 especies, e Elateridae, das cales se describiron unhas 10&nbsp;000 especies.

A infraorde consta de seis superfamilias:

*Buprestoidea
*Byrrhoidea 
*Dascilloidea
*Elateroidea 
*Rhinorhipoidea
*Scirtoidea

## Notas
Escarabeoideos

Os **escarabeoideos** (**Scarabaeoidea**) son unha superfamilia de escaravellos, que son o único subgrupo da infraorde **Scarabaeiformia**. Nesta superfamilia clasifícanse unhas 35&nbsp;000 especies e cada ano descríbense unhas 200 novas especies. As familias que a constitúen están en revisión actualmente e a lista de familias de máis abaixo é só preliminar.

O membro confirmado máis antigo do grupo é *Alloioscarabaeus* do Xurásico medio atopado na formación Jiulongshan da rexión chinesa de Mongolia Interior.

## Familias 
As seguintes familias figuran en Bouchard (2011):

* Belohinidae Paulian, 1959
* Diphyllostomatidae Holloway, 1972 (false stag beetles)
* Geotrupidae Latreille, 1802 
* Glaphyridae MacLeay, 1819 
* Glaresidae Kolbe, 1905 
* Hybosoridae Erichson, 1847 
** inclúe Ceratocanthidae  
* Lucanidae Latreille 1804 
* Ochodaeidae Mulsant e Rey 1871 
* Passalidae Leach, 1815 
* Pleocomidae LeConte 1861 
* Scarabaeidae Latreille 1802 
* Trogidae MacLeay 1819 
*† Coprinisphaeridae Genise, 2004 (icnotaxon)
*† Pallichnidae Genise, 2004 (ichnotaxon)
*† Passalopalpidae Boucher, et al., 2016

## Notas 
## Véxase tamén 
### Ligazóns externas 
* Checklist of the Scarabaeoidea of the Nearctic Realm (2003)
* Escarabeoideas do Levante
* Películas de Scarabaeoidea  de Tree of Life Project
* Scarabeoidea de Italia
Patrimonio da Humanidade en Guinea

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade en Guinea**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Guinea, país litoral do oeste africano bañado polo golfo de Guinea e de gran variedade étnica e cultural debido á súa historia como ruta de comercio colonial, ratificou a convención o 18 de marzo de 1979, convertendo os seus lugares en elixíbeis para a súa inclusión na lista.

A Reserva Natural Integral do Monte Nimba foi o primeiro lugar de Guinea recoñecido como Patrimonio Mundial, inscrito na 5ª Sesión do Comité do Patrimonio Mundial, realizada en Sydney (Australia) en 1981. Compartido con Costa do Marfil, o sitio foi posteriormente incluído na Lista do Patrimonio da Humanidade en Perigo dende 1992 por mor dos conflitos armados locais que ameazan a estabilidade e a conservación natural.

## Lista de lugares Patrimonio da Humanidade 
:**Nome**: segundo aparece no Comité do Patrimonio da Humanidade
:**Rexión**: de Guinea
:**Ano da inclusión**: na lista da UNESCO
:**Datos da UNESCO**: o número de referencia do sitio; o ano en que o xacemento foi inscrito na Lista do Patrimonio Mundial; os criterios nos que apareceu: os criterios de *(i)* a *(vi)* son culturais, mentres que de *(vii)* a *(x)* son naturais.

## Notas 
## Véxase tamén 
### Outros artigos 
* Patrimonio da Humanidade por país
Bostrichiformia

**Bostrichiformia** é unha infraorde de escaravellos polífagos.

Contén dúas superfamilias, Derodontoidea e Bostrichoidea, que inclúen, entre outras, as familias Dermestidae, Ptinidae, Bostrichidae.

## Notas
Staphyliniformia

**Staphyliniformia** é unha grande infraorde de escaravellos polífagos. Contén unhas 70&nbsp;000 especies descritas de todas as rexións do mundo. A maioría das especies viven en hábitats húmidos, como diversos tipos de restos de plantas en descomposición, fungos, excrementos, prea, e moitos viven en augas doces.

## Características 
A maioría dos Staphyliniformia son escaravellos de tamaño pequeno ou medio. Este grupo tan diverso ten poucas apomorfías claras. Teñen primitivamente antenas de 11 segmentos e un pescozo constrinxido bastate detrás dos ollos. O pronoto ten un bordo lateral ben definido. As patas das larvas son de 5 segmentos, o 10º segmento abodminal ten a miúdo espiñas finas ou fortes ou ganchos. Son urogonfos (con "cornos" pares no extremo posterior do abdome das larvas e pupas) con articulación basal.

## Sistemática e evolución 
Os Staphyliniformia pertencen á suborde Polyphaga e dáselles normalmente a categoría de infraorde ou de serie. Contén tres superfamilias:
*Histeroidea
*Hydrophiloidea
*Staphylinoidea.
Algúns estudos recentes tamén inclúen a superfamilia Scarabaeoidea (infraorde Scarabaeiformia), formando xuntas a chamada **liñaxe hidrofiloide**. Hai fortes probas da existencia dunha relación de grupo irmán entre os Hydrophiloidea e os Histeroidea.

O rexistro fósil non ambiguo deste grupo data do Triásico, e é probable que a orixe do grupo acontecese no Mesozoico temperán.

## Notas
Luciano Rey Sánchez

**Luciano Rey Sánchez**, nado na vila de Arzúa o 1 de xaneiro de 1873 e finado na Portela o 11 de xullo de 1941, foi un notario e escritor galego.

## Traxectoria 
miniatura|*España, patria infalible de Cristobal Colón*.
Fillo de Cayetano Rey García, que foi alcalde de Arzúa, e Elvira Sánchez Somoza. Licenciado en Dereito pola Universidade de Santiago de Compostela. Aprobou a oposición para notario e exerceu en Bretoña (1905-1908),  Barreiros (1908-1915), Monterroso e Guadalaxara (dende 1929). Publicou o libro *España, patria infalible de Cristobal Colón. Refutación de las pruebas genovistas del escritor D. Luis Astrana Marín* (1941). Finou na Portela o 11 de xullo de 1941.

## Vida persoal 
Casou en Santiago de Compostela con Rosa Seijas Poch en maio de 1912, e foi pai de José María Rey Seijas.
## Notas 
## Véxase tamén 
### Bibliografía 
*
Sorribas, Santa Cristina de Vea, A Estrada

**Sorribas** é un lugar da parroquia de Santa Cristina de Vea no concello pontevedrés da Estrada na comarca de Tabeirós - Terra de Montes.

Segundo o Instituto Galego de Estatística, en 2024 tiña, xunto cos veciños lugares da Costa e de Vista Alegre, 30 habitantes (17 homes e 13 mulleres).

## Lugares e parroquias 
### Lugares de Santa Cristina de Vea 
### Parroquias da Estrada 
## Véxase tamén 
### Outros artigos 
* Lugares da Estrada
### Bibliografía 
* 

## Notas
Medalla Emperatriz da India

A **medalla Emperatriz da India** é unha medalla conmemorativa británica que foi concedida con motivo da proclamación da raíña Vitoria do Reino Unido como Emperatriz da India en 1877. 

Trátase da primeira medalla para conmemorar unha efeméride no Imperio Británico que se podía levar posta. 

## Caracterización 
A medalla fabricouse en dúas versións, en ouro e en prata, con idéntico deseño. En ambos os casos, o seu diámetro é de 58 milímetros.

No seu anverso represéntase un busto diademado e coroado da raíña Vitoria ollando cara á esquerda, cun velo que cae sobre a caluga e o pescozo. A ambos os lados amosa a inscrición VITORIA 1ST JANUARY, coa data de 1877 no exergo.

O reverso está ocupado pola inscrición EMPRESS OF INDIA ("Emperatriz da India") en inglés, en hindustano e en persa, todo rodeado por un elemento decorativo xeométrico.

A medalla vai acompañada por unha fita de 42 milímetros para a colocar arredor do pescozo. Esta fita é de cor carmesí, con raias finas de cor amarela nos bordos.

Os oficiais e os soldados uniformados dos exércitos británico e indio non podían levar posta a medalla, en tanto que os príncipes e os civís indios si que a portaban adoito.

## Receptores 
Estes son as 28 persoas que foron recoñecidas coa concesión da medalla Emperatriz da India:

* Chandra Shumsher Jang Bahadur Rana (1863-1929).
* Ayilyam Thirunal (1832-1880).
* Renaudip Singh Bahadur (1825-1885).
* Ranbir Singh  (1830-1885).
* Jayajirao Scindia (1835-1886).
* Sayajirao Gaekwad III (1863-1939).
* Sultá Jahan, Begum de Bhopal (1838-1901).
* Mahbub Ali Khan (1866-1911).
* Jashwant Singh de Bharatpur (1851-1893).
* Kaikhusrau Jahan, Begum de Bhopal (1858-1930).
* Vijaya Mohana Muktamba Bai (1845-1886).
* Hira Singh Nabha (1843-1911).
* Kalb Ali Khan (1834-1887).
* Bhagvat Singh (1865-1944).
* Rameshwar Singh Bahadur (1860-1929).
* Ramachandra Tondaiman(1829-1886).
* Khengarji III (1866-1942).
* Muhammad Mushtaq Ali Khan (1856-1889).
* Shivaji VI (1863-1883).
* Visakham Thirunal (1837-1885).
* Pratap Singh de Jammu e Kashmir (1848-1925).
* Jang Bahadur Rana (1816-1877).
* Kasturchand Daga (?-1917)
* Sarmal Rajput Clan.
* Shivaji VI (1863-1883).
* Nripendra Narayan (1862-1911).
* Lakshmeshwar Singh (1858-1898).
* Raghubir Singh Jind (1834-1887).

## Notas 
## Véxase tamén 
### Outros artigos 
* Emperador da India
Silvia Pérez Freire

**Silvia Pérez Freire** é unha socióloga galega especializada en xénero, violencia e sexualidade.

## Traxectoria 
Licenciouse en Socioloxía na Universidade da Coruña, doutorouse na Universidade de Santiago de Compostela

En 2018 gañou o premio á mellor tese sobre violencia de xénero concedido polo Ministerio da Presidencia, Relacións coas Cortes e Igualdade, pola investigación desenvolvida na USC *Vitimización da trata sexual: imaxinarios e invisibilización*’.

Colabora con diferentes ONG na reivindicación dos dereitos humanos das mulleres e co Consello da Cultura Galega.

## Obra 
* *El putero español. Quiénes son y qué buscan los clientes de prostitución* en 2015 xunto con Águeda Gómez Suárez e Rosa María Verdugo Matés.

## Notas
Derodóntidos

Os **derodóntidos** (**Derodontidae**) son unha familia de escaravellos clasificada na súa propia superfamilia monotípica, **Derodontoidea**. Os escaravellos desta familia son pequenos, de entre 2 e 6&nbsp;mm de lonxitude, tipicamente con marxes espiñosas nos pronotos (parte do tórax) que lles dan o seu nome científico, aínda que o xénero *Laricobius* carece desas espiñas. Unha caracterísitca rara entre os escaravellos é que teñen dous ocelos na parte superior da cabeza.

Están relacionados cos Bostrichoidea.

Algunhas especies aliméntanse de mofos mucilaxinosos, pero as larvas e os adultos do xénero *Laricobius* son predadores de hemípteros adélxidos que atacan as coníferas e especies deste xénero utilízanse como axentes de control biolóxico en países como os Estados Unidos para o control de adélxidos.

Hai 42 especies distribuídas en 4 xéneros e 3 subfamilias. A familia comprende os seguintes grupos:

*Subfamilia Derodontinae
**Xénero *Derodontus* (11 especies)
*Subfamilia Laricobiinae
**Xénero *Laricobius* (23 especies)
**Xénero *Nothoderodontus* (6 especies)
*Subfamiliay Peltasticinae
**Xénero *Peltastica* (2 especies)
O xénero fósil *Juropeltastica* data do Xurásico medio (hai ~ 163 millóns de anos) e atopouse na formación Haifanggou da China.

## Notas 
## Véxase tamén 
### Ligazóns externas 
* Derodontidae  from the Tree of Life
Attelabidae

Os **Attelabidae** son unha familia moi estendida de gurgullos. Están entre os gurgullos primitivos, debido ás súas antenas rectas, que están inseridas preto da base do rostro. O protórax é moito máis estreito que a base dos élitros no abdome. Attelabidae e a familia relacionada Rhynchitidae son coñecidos como *gurgullos que enrolan follas*, xa que fan iso durante a súa reprodución. Rhynchitidae pode tratarse como unha subfamilia (Rhynchitinae) de Attelabidae.

Algúns membros do grupo teñen pescozos longos e ás veces se denominan gurgullos xirafa, especialmente *Trachelophorus giraffa*. Unhas poucas especies son pragas agrícolas menores. As larvas de Rhynchitinae aliméntanse de xemas de flores, froitos e talos terminais, ou son minadores de follas. As especies da subfamilia Attelabinae son os verdadeiros enroladores de follas, xa que as femias fan cortes con forma de fenda nas follas para depositar alí os seus ovos e enrolan esa parte da folla, na cal a larva se alimentará.

## Taxonomía 
### Xéneros seleccionados 
**Apoderus*
**Attelabus*
**Cycnotrachelus*
**Eleuscelus*
**Trachelophorus*

### Árbore 
A posición filoxenética da familia dentro de Curculionoidea baseado no ADN ribosómico de 18S e datos morfolóxicos pode ilustrarse con esta árbore:

## Notas 
## Véxase tamén 
### Ligazóns externas 
* Bugguide
* Attelabidaede Corea
* *Homoeolabus analis* na páxina web de Featured Creatures da UF / IFAS
Jon Bakero González

**Jon Bakero González**, nado en Sitges (provincia de Barcelona) o 5 de novembro de 1996, é un futbolista vasco-navarro profesional. Xoga no Pontevedra Club de Fútbol, como centrocampista e dianteiro, a onde chegou en 2022, fichado por dúas tempadas.

## Traxectoria
### Familia 
É fillo do exfutbolista e adestrador José María Bakero, sobriño de Santi Bakero e Jon Bakero Escudero, tamén futbolistas, e irmán da xornalista Lorea Bakero.

### Clubs 
*Actualizado o 25 de maio de 2022.* *Datos oficiais.*

## Notas
Deimos 1

**Deimos 1** é un satélite artificial español lanzado o 29 de xullo de 2009 a bordo dun foguete Dnepr desde o cosmódromo de Baikonur.

## Características 
Deimos 1 foi construído por SSTL para Elecnor Deimos Space, que vendeu o satélite a súa división de imaxe a UrtheCast. O satélite ten unha masa de 91 kg e forma cúbica, xerando enerxía mediante células solares. Está adicado a obter imaxes da superficie terrestre dispoñibles comercialmente, para o que usa cámaras en tres bandas espectrais cunha resolución de 22 metros. Foi sucedido polo Deimos 2.

## Notas 
## Véxase tamén 
### Outros artigos 
*Dnepr
*Deimos 2

### Ligazóns externas 
*Deimos 1 na web de Elecnor
Lei Paz-Andrade

A ***Lei nº 1/2014, do 24 de marzo, para o aproveitamento da lingua portuguesa e vínculos coa lusofonía***, máis coñecida como **Lei Valentín Paz-Andrade**, é unha lei do Parlamento de Galiza. 

## Historia 
[miniatura|[Valentín Paz-Andrade|280x280px]]
Nacida da Iniciativa lexislativa popular Valentín Paz-Andrade, da que se toma o nome co que máis comunmente se coñece a lei, é un instrumento normativo que pretende estreitar os lazos de Galiza e a variedade galega da lingua portuguesa co resto de variedades da lingua portuguesa e dos países onde é oficial. A iniciativa popular, apoiada especialmente por sectores reintegracionistas da sociedade, leva o nome do economista, xurista e escritor galego Valentín Paz-Andrade, ilustre defensor do achegamento entre a norma escrita galega e portuguesa, quen foi observador no Acordo Ortográfico de 1990.

Cando foi enviada ao Parlamento en 2012, a iniciativa contou con 17.000 sinaturas e foi aprobada por unanimidade en 2014.

En 2022 o goberno da Xunta e a oposición valoraron a súa aplicación, discrepando nos obxectivos acadados.

## Notas 
## Véxase tamén 
### Outros artigos 
* Binormativismo
* Valentín Paz-Andrade
* Reintegracionismo
Copa da Coruña

A **Copa da Coruña** é unha competición futbolística por eliminatorias organizada pola Federación Galega de Fútbol na que historicamente teñen participado os equipos de afeccionados das ligas da Coruña, As Mariñas e Arteixo.

## Orixe 
Durante as primeiras décadas do século XX foron disputados na Coruña unha serie de campionatos locais coma, por exemplo, o campionato local organizado en 1912 polo Real Club Coruña, o campionato de terceira categoría para sociedades non federadas organizado polo Emden en 1924 ou o campionato para equipos non federados organizado polo semanario *El Balón* en 1928.

En 1929 os equipos modestos da cidade crearon a Federación Local de Clubs de Foot-ball,  que tomou o relevo na organización dos campionatos locais. En 1934 non se puido organizar o campionato, razón pola cal o Deportivo da Coruña organizou xunto co Comité da devandita Federación Local un torneo por eliminatorias titulado Copa da Coruña, do que resultou gañador o Unión Sporting de Santa Lucía.

En 1937, durante a Guerra Civil, o Deportivo da Coruña volve organizar, esta vez en solitario, outro torneo de fútbol afeccionado titulado Copa da Coruña do que se proclamou campión o Independencia F.C.

Ao remate da Guerra Civil, as autoridades dan instrucións para que os equipos modestos se incorporen á Federación Galega de Fútbol. En 1940 a Federación nomea a Manuel Ponte Patiño encargado da xunta de competición local, celebrándose a Copa da Coruña ese mesmo ano cos equipos modestos da capital, gañando o torneo o Unión FC de Santa Lucía. e en 1942 xa se celebrou a Copa da Coruña cos clubs coruñeses e mariñáns, resultando campión nesa tempada o Español SD.

## Cadro histórico 
## Notas
Caxigo (rede social)

**Caxigo** é unha rede social creada en Galicia co obxectivo de promover a lingua e a cultura galega.

## Descrición 
Foi fundada en xaneiro de 2013 por Marcos Suárez, un emprendedor galego. O seu obxectivo era crear un espazo virtual onde os galegos e galegas poderían expresarse e compartir as súas inquedanzas, vivencias e ideas en lingua galega.

A rede social comezou como Vituin, pero en 2014 mudou o seu nome a Caxigo. En 2016, a propiedade da rede social foi transferida á Asociación APRODIGA (Asociación para a Promoción e Dignificación do Galego), mantendo o seu equipo orixinal.

Caxigo baséase na idea de ser un espazo libre e sen ataduras para que os usuarios poidan expresarse e intercambiar as súas inquedanzas, vivencias e ideas. A rede social permite aos usuarios crear perfís, publicar contido, seguir a outros usuarios e comunicarse entre eles. Ademais, enfócase en proporcionar contido exclusivo relacionado coa cultura e a lingua galega, como novas, eventos e outras informacións.

## Notas 
## Véxase tamén 
### Ligazóns externas
*
Julia Arrojo Suárez

**Julia Arrojo Suárez**, nado en Becerreá cara a 1899, foi unha mestra e política galega.

## Traxectoria 
Irmá de Claudio Arrojo Suárez. Veciña de Eixibrón. Foi mestra en Rubaíño (Muras) e As Revoltas (Begonte). Co golpe de Estado do 18 de xullo de 1936 foi destituída. Xulgada en Lugo por rebelión militar, o proceso foi suspendido por internamento psiquiátrico no Hospital de Lugo. Foi recluída no Manicomio de San Luis en Palencia en 1937. Sometida a depuración, foi confirmada no seu posto en decembro de 1940.
## Notas
Escirtoideos

Os **escirtoideos** (**Scirtoidea**) son unha superfamilia de escaravellos polífagos. Considérase tradicionalmente que consta de catro familias: Clambidae, Decliniidae, Eucinetidae e Scirtidae. Porén, os estudos xenéticos suxeriron que Clambidae e Eucinetidae pertencen a unha familia separada, Clamboidea, que tamén integra a Derodontidae. Scirtoidea e Clamboidea son dúas das liñaxes de Polyphaga vivos que diverxeron máis temperanmente.

Tamén se asignaron a este grupo dúas familias extinguidas:
*† Mesocinetidae Kirejtshuk e Ponomarenko 2010, do Xurásico tardío-Cretáceo temperán (Asia)
*† Elodophthalmidae Kirejtshuk e Azar 2008, monotípica, atopado en ámbar libanés, do Barremiano

## Notas 
## Véxase tamén 
### Ligazóns externas 
* Tree of Life
Associação de Amizade Galiza-Portugal

A **Associação de Amizade Galiza-Portugal** - **AAG-P** é unha asociación cultural sen ánimo de lucro que defende a unidade lingüística da lingua portuguesa en Galiza.

A **AAG-P**, a Associaçom Galega da Língua (AGAL) e o Movimento Defesa da Língua (MDL) son tres entidades nacionais galegas que defenden o carácter lusófono de Galiza e a non segregación da lingua na comunidade europea.

### Acordo Ortográfico de 1990 
Unha delegación de observadores galegos, formada por António Gil Hernández e José Luís Fontenla, asistiu aos traballos de elaboración do Acordo Ortográfico de 1990. Galiza, ao non ser membro da CPLP, non participou nas reunións nas que se debateron, aprobaron e asinaron os protocolos modificativos.

## Notas 

## Véxase tamén 
### Outros artigos 
* Academia das Ciências de Lisboa
* Academia Galega da Língua Portuguesa
* Associaçom Galega da Língua
* Binormativismo
* Continuo dialectal
* Dialecto
* Instituto da Lingua Galega
* Lingua galega
* Lingua galego-portuguesa
* Lingua portuguesa
* Movimento Defesa da Língua
* Normalización lingüística
* Normativa oficial do galego
* Normas ortográficas e morfolóxicas do idioma galego
* Normativa reintegracionista do galego
* Reintegracionismo
* Real Academia Galega
* Variedade lingüística
* VOLG

### Ligazóns externas 
* Sitio oficial (*en portugués*)
Bostrichoidea

**Bostrichoidea** (**bostricoideos**) é unha superfamilia de escaravellos. É a superfamilia tipo da infraorde Bostrichiformia.

## Descrición 
Os Bostrichoidea comparten as seguintes características: criptonefidrismo modificado, a estrutura do edeago (órgano reprodutor) en machos e a falta dunha mola mandibular basal nas larvas.

Ademais disto, os Bostrichoidea mostran varias morfoloxías específicas. Por exemplo, soamente nos Bostrichidae, a forma do corpo adulto varía de convexo a aplanado, a lonxitude corporal vai de 2 a 50 mm e a cor pode ser amarela, marrón ou negra e ás veces ten un ton metálico.

## Ecoloxía 
Os bostricoideos viven xeralmente en hábitats secos. Por exemplo, moitos Bostrichidae comen madeira, aínda que algúns comen tamén plantas monocotiledóneas e *Rhyzopertha dominica* aliméntase de grans de cereais almacenados e produtos cereais. Os Dermestidae son tipicamente preeiros de materia orgánica seca cun alto contido proteico, e algunhas especies son predadoras ou comen pole e néctar.

## Familias e subfamilias 
Bostrichoidea comprende os seguintes subgrupos:
* Familia Bostrichidae Latreille, 1802 
** Subfamilia Bostrichinae Latreille, 1802
** Subfamilia Dinoderinae Thomson, 1863
** Subfamilia Dysidinae Lesne, 1921
** Subfamilia Euderiinae Lesne, 1934
** Subfamilia Lyctinae Billberg, 1820 
** Subfamilia Polycaoninae Lesne, 1896
** Subfamilia Psoinae Blanchard, 1851
* Familia Dermestidae Latreille, 1804 
** Subfamilia Attageninae Laporte, 1840
** Subfamilia Dermestinae Latreille, 1804
** Subfamilia Megatominae Leach, 1815
** Subfamilia Orphilinae LeConte, 1861
** Subfamilia Thorictinae Agassiz, 1846
** Subfamilia Trinodinae Casey, 1900
* Familia Endecatomidae LeConte, 1861
* Familia Ptinidae Latreille, 1802 (antes Anobiidae)
** Subfamilia Alvarenganiellinae Viana e Martínez, 1971
** Subfamilia Anobiinae Fleming, 1821 
** Subfamilia Dorcatominae Thomson, 1859
** Subfamilia Dryophilinae Gistel, 1848
** Subfamilia Ernobiinae Pic, 1912
** Subfamilia Eucradinae LeConte, 1861
** Subfamilia Mesocoelopodinae Mulsant e Rey, 1864
** Subfamilia Ptilininae Shuckard, 1839
** Subfamilia Ptininae Latreille, 1802 
** Subfamilia Xyletininae Gistel, 1848

## Notas
Dascilloidea

**Dascilloidea** (**dasciloideos**) é unha superfamilia de escaravellos polífagos, que comprende as seguintes familias: Dascillidae e Rhipiceridae.

## Notas
Histeroideos

Os **histeroideos** (**Histeroidea**) son unha superfamilia de escaravellos da infraorde Staphyliniformia.

## Características 
As características comúns dos histeroideos son unha crista posterior accesoria (dispositivo para o peche) detrás da marxe traseira e a presenza dun bucle medial e unha bisagra apical na á. Élitros truncados, 1 ou 2 segmentos abdominais visibles, 8º segmento abdominal completamente invaxinado no 7º segmento. Antenas con 8 (raramente 7) segmentos que preceden a unha maza formada por segmentos fusionados. Superficie ventral do corpo glabra (sen pelos).

## Sistemática 
Algúns autores tratan os Histeroidea como unha soa familia dentro da superfamilia Hydrophiloidea (Hydrophiloidea *sensu lato*), xa que parece ser que forman un clado. Actualmente recoñécense tres familias con representantes vivos no grupo:
*Histeridae (3900+ especies)
*Sphaeritidae (7 especies)
*Synteliidae (9 especies)
Os fósiles máis antigos coñecidos da familia son *Cretohister* e *Antigracilus* do Cretáceo temperán (Aptiano) da formación Yixian da China, que están máis estreitamente relacionados cos Histeridae que coas outras dúas familias.

## Notas 
## Véxase tamén 
### Ligazons externas 
*en Tree of Life
O Pereiral, Calvos, Fornelos de Montes

**O Pereiral** é un lugar da parroquia de Calvos, no concello pontevedrés de Fornelos de Montes na comarca de Vigo.

## Lugares e parroquias
### Lugares de Calvos
### Parroquias de Fornelos de Montes
## Véxase tamén 
### Outros artigos 
* Lugares de Fornelos de Montes
Hydrophiloidea

**Hydrophiloidea** (**hidrofiloideos**), é unha superfamilia de escaravellos coñecidos na literatura como *escaravellos acuáticos preeiros*. Ata recentemente comprendía só unha única familia, Hydrophilidae, pero varias das subfamilias da anterior foron ascendidas ao nivel de familia dentro desta superfamilia. Os Histeroidea están estreitamente emparentados e ás veces son considerados parte duns Hydrophiloidea sensu lato.

Comprende as familias seguintes:
* Epimetopidae
* Georissidae
* Helophoridae
* Hydrochidae 
* Hydrophilidae 
* Spercheidae

## Xéneros extinguidos 
* †*Laetopsia* Fikácek et al. 2012 formación Yixian, China, formación Shinekhudag, formación Dzun-Bain Mongolia, formación Zaza, Rusia, Cretáceo temperán (Aptiano)
* †*Cretotaenia* Ponomarenko 1977, formación Zaza, Rusia, Cretáceo temperán (Aptiano)
* †*Hydrophilopsia* Ponomarenko 1987, formación Glushkovo, Rusia, Xurásico tardío (Tithoniano), formación Turga, Rusia, Cretáceo temperán (Aptiano).

## Notas
Patrimonio da Humanidade nos Estados Unidos de América

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade nos Estados Unidos de América**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Os Estados Unidos de América ratificaron a convención o 7 de decembro de 1973. No ano 2024, había 25 lugares Patrimonio da Humanidade nos Estados Unidos. O sitio máis recente enumerado foi unha selección de oito estruturas representativas das obras arquitectónicas do século XX de Frank Lloyd Wright, no ano 2019. Os Estados Unidos foron cinco veces membro do Comité do Patrimonio Mundial, 1976–1983, 1987–1993, 1993–1999, 1999–2001 e 2005–2009.

## Notas 
## Véxase tamén 
### Outros artigos 
* Patrimonio da Humanidade por país
Deimos 2

**Deimos 2** é un satélite artificial español lanzado o 19 de xuño de 2014 a bordo dun foguete Dnepr desde a base de Dombarovsky.

## Características 
Deimos 2, sucesor de Deimos 1, foi construído usando o bus SI-300 por SATRECI para Elecnor Deimos Space, que vendeu o satélite a súa división de imaxe a UrtheCast. O satélite ten unha masa de 310 kg e está adicado a obter imaxes da superficie terrestre dispoñibles comercialmente. Deimos 2 usa unha cámara capaz de sacar imaxes de franxas da superficie terrestre de 12 km de ancho.

## Notas 
## Véxase tamén 
### Outros artigos 
*Dnepr
*Deimos 1

### Ligazóns externas 
*Deimos 2 na web de Elecnor
A Bandeira, Borreiros, Gondomar

**A Bandeira** é un lugar da parroquia de Borreiros, no concello pontevedrés de Gondomar na comarca de Vigo. Segundo o Instituto Galego de Estatística, en 2024 tiña 23 habitantes (6 homes e 17 mulleres).

## Notas 
## Lugares e parroquias
### Lugares de Borreiros
### Parroquias de Gondomar
## Véxase tamén 
### Outros artigos 
* Lugares de Gondomar
Byrrhoidea

**Byrrhoidea** (birroideos) é unha superfamilia de escaravellos da infraorde Elateriformia que inclúe varias familias que son acuáticas ou están asociadas a hábitats semiacuáticos. Á parte dos escaravellos acuáticos da superfamilia Hydrophiloidea, a maioría dos demais escaravellos Polyphaga  que son acuáticos, pertencen a esta familia.

## Descrición 
Os adultos de moitos Byrrhoidea teñen ollos de exocono (con lentes corneanas expandidas). A beira anterior do escudo escutelar elévase abruptamente (excepto en Psephenidae e Cneoglossidae). Varios birroideos teñen as tres primeiras ventritas abdominais solidamente fusionadas entre si. 

As larvas da maioría dos Limnichidae teñen un par de ganchos anais no 10º segmento abdominal, mentres que Cneoglossidae e Ptilodactylidae teñen tres ou máis ganchos a cada lado deste segmento. As larvas de Lutrochidae e Elmidae, así como o xénero de limníquidos *Hyphalus*, teñen copetes branquiais anais. Case todas as larvas birroides teñen espiráculos abdominais anteriores que son biforos (ou bilabiados).

## Ecoloxía 
Os Byrrhoidea viven principalmente en hábitats acuáticos e semiacuáticos, como correntes frías rápidas, baiixo rochas e troncos en fluxos de auga, vexetación das ribeiras e rochas, vexetación emerxente da auga, solos húmidos e costas areentas. Os Dryopidae son notables porque aínda que os adultos viven na auga ou preto dela, as larvas adoitan ser terrestres. Atopouse en múltiples estudos que os Buprestoidea deberían aniñarse dentro deles. Filoxenias recentes separaron o grupo **Dryopoidea**, incluíndo Dryopidae, Elmidae, Limnichidae, Heteroceridae, Chelonariidae, Eulichadidae, Callirphidae, Ptilodactylidae e a familia extinguida Mastigocoleidae., e algunhas filoxenias consideran que o grupo está máis estreitamente relacionado con Elateroidea que con Byrhhidae.

## Notas 
## Véxase tamén
Vilariño, Zamáns, Vigo

**Vilariño** é un lugar da parroquia de Zamáns, no concello pontevedrés de Vigo, na comarca de Vigo. Segundo o IGE, en 2022 tiña unha poboación de 15 habitantes (8 mulleres e 7 homes). adoita incluírse dentro do lugar de Marcosende nos censos de poboación.

## Lugares e parroquias 
### Lugares de Zamáns 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Casa Rey

A **casa Rey** é un edificio situado entre a Mariña e a praza de María Pita da cidade da Coruña.

## Descrición 
A casa Rey foi un proxecto do arquitecto Julio Galán Carvajal, realizado en estilo modernista. O edificio, de cinco andares e ático, está formado por vivendas situadas arredor dunha escaleira central.

Na rúa de María Barbeito e na avenida de Montoto a fachada ten grandes galerías desde o segundo andar. Ademais, hai un miradoiro curvo na esquina. No andar baixo unhas cariátides decoran a fachada, así como traballos en ferro.

A fachada de María Pita segue a estética da praza.

## Notas 
## Véxase tamén 
### Bibliografía 
* 
* 

### Ligazóns externas 
* Ficha en Turgalicia
* A arquitectura modernista